钦定古今图书集成/理学汇编/文学典/第076卷 > 胡宗炎
## 钦定古今图书集成/理学汇编/文学典/第076卷 > 胡宗炎

按《宋史胡宿传》：“宿子宗炎，字彦圣，由将作监主簿锁
厅登第，为国子大宗正丞、开封府推官，考功吏部郎
中。旧制，选人改京官，举将小絓吏议，辄尼不行。宗炎
请先引见，俟举者罪即追止，从之。哲宗崩，辽使来吊
祭，宗炎以鸿胪少卿迓境上，使者不易服，宗炎以礼
折之，须其听命乃相见。暨还，升为卿。初，父宿使辽，辽”
人重之。其后宗炎婿邓忠臣迓客，客问：“中外尝有充
使者否？”忠臣以宿告，且言“前使鸿胪，其子也。”客叹胡
氏世不乏人。俄以直龙图阁知颍昌府，历密州而卒。